คันบริเวณหัวนมและรอบหัวนมค่ะ คันมากๆและเป็นหนังแห้งกร้านๆและลอกเป็นขุย มีอาการเจ็บที่หัวนมร่วมด้วยค่ะ และคันตลอดเวลา คันจนนอนไม่ได้เลยค่ะ เกาทีก็จะเป็นเหมือนผิดบริเวณนั้นจะบวมนิดหน่อยและเปลี่ยนเป็นสีคล้ำบางๆเป็นบางบางจุดค่ะ แบบนี้อันตรายไหมคะ
สวัสดีค่ะ อาการคันที่หัวนม อาจเกิดจาก1. ผิวแห้ง อาจเกิดจากการอาบน้ำร้อน ฟอกสบู่หรือครีมอาบน้ำมากไป ใช้แอลกอออล์หรือครีมหรือน้ำหอมที่มีแอลกอออล์ผสมทามากไป เป็นต้น2. การแพ้ระคายเคืองจากสารเคมีต่างๆ เช่น สบู่ ครีม โลั่น น้ำหอม เป็นต้น โดยมักเกิดเป็นผื่นแดงร่วมด้วย3. ผิวหนังติดเชื้อรา เช่น โรคกลาก โดยจะเห็นเป็นปื้นสีแดง มีขุย สะเก็ดน้ำเหลืองกรังร่วมด้วย4. โรคหิด มักพบตามง่ามนิ้วมือ ข้อมือ ข้อศอก แต่ก็อาจะพบได้ที่บริเวณสะดือ ท้อง ก้น หัวนม มักเห็นตุ่มนูนแดงหรือตุ่มน้ำใสร่วมด้วย5. มะเร็งเต้านมชนิดหนึ่งชื่อ Paget disease of the nipple ซึ่งนอกจากอาการคัน มักมีผื่นหรือสะเก็ดให้เห็น และมักพบในผู้หญิงวัยกลางคนขึ้นไปในเบื้องต้นให้หลีกเลี่ยงการเกา หลีกเลี่ยงการทาโลชั่นและน้ำหอมต่างๆ ที่เต้านม หลีกเลี่ยงการอาบน้ำร้อนหรือแช่ในน้ำร้อน ไม่ควรฟอกถูสบู่รุนแรงบริเวณหัวนม เลือกใช้สบู่ที่อ่อนโยนต่อผิว เป็นต้น หากคันมาก อาจทานยาแก้แพ้แก้คัน เพื่อหลีกเลี่ยงการเกา เช่น ไฮดรอกไซซีน (hydroxyzine), chlorpheniramine (CPM) เป็นต้น หากอาการยังไม่ดีขึ้น ก็ควรไปพบแพทย์เพื่อตรวจค่ะ